**สรุปรายงานผล**

**การติดตามและประเมินผลกระบวนการบริหารยุทธศาสตร์**

**เป้าประสงค์ที่ 1**

**ตัวชี้วัดที่ 2.1 การแก้ปัญหาโรคพยาธิใบไม้ตับและมะเร็งท่อน้ำดี**

**โดย**

1. นางอำพร อนุทัย ตำแหน่งสาธารณสุขอำเภอกมลาไสย
2. นายเดชา วรสาร ตำแหน่งผู้ช่วยสาธารณสุขอำเภอกมลาไสย
3. นางมยุรี สุวรรณโคตร ตำแหน่งนักวิชาการสาธารณสุขชำนาญการ

**ผู้ประเมิน**

**รอบที่ 2 ประจำปีงบประมาณ ๒๕๖๐**

**ชื่อหน่วยงานสำนักงานสาธารณสุขอำเภอกมลาไสย**

**อำเภอกมลาไสย จังหวัดกาฬสินธุ์**

**บทสรุปสำหรับผู้บริหาร (Executive Summery)**

การดำเนินงานเพื่อลดปัญหาโรคพยาธิใบไม้ตับและมะเร็งท่อน้ำดี หมายถึง อำเภอที่มีการดำเนินงานตามกระบวนการเพื่อลดปัญหาโรคพยาธิใบไม้ตับและมะเร็งท่อน้ำดี ดังนี้ ๑) มีคณะกรรมการในการดำเนินงานเพื่อลดปัญหาโรคพยาธิใบไม้ตับและมะเร็งท่อน้ำดี ๒) ชี้แจงแนวทางการดำเนินงานเพื่อลดปัญหาโรคพยาธิใบไม้ตับและมะเร็งท่อน้ำดีให้กับหน่วยงาน ภายใต้ คปสอ. และภาคีเครือข่าย รับทราบระบบ หรือ กระบวนการดำเนินงาน

ระดับความสำเร็จของอำเภอที่มีการดำเนินงานเพื่อลดปัญหาโรคพยาธิใบไม้ตับและมะเร็งท่อน้ำดี ปีงบประมาณ ๒๕๖๐ หมายถึง อำเภอที่มีการดำเนินงานตามกระบวนการหรือตัวชี้วัดย่อย ดังนี้นิยามตัวชี้วัด/เกณฑ์การประเมิน/หน่วยวัดผล ประกอบด้วย ตัวชี้วัดที่ ๑ อำเภอมีระบบการให้สุขศึกษาโรคพยาธิใบไม้ตับและมะเร็งท่อน้ำดี รายครัวเรือนคะแนนเต็ม ๓๐ คะแนน ตัวชี้วัดที่ ๒ ร้อยละของการคัดกรองประชาชนกลุ่มเสี่ยงที่มีอายุครบ ๔๐ ปี ในปี พ.ศ.๒๕๖๐ โดยใช้เครื่องมือ แบบคัดกรองด้วยวาจา (Verbal screening) และบันทึกข้อมูลในระบบ Online เว็บไซต์ www.cdckalasin.com คะแนนเต็ม 2๐ คะแนน ตัวชี้วัดที่ ๓ ตำบลจัดการสุขภาพเพื่อการแก้ไขปัญหาโรคพยาธิใบไม้ตับและมะเร็งท่อน้ำดี จังหวัดกาฬสินธุ์ ปีงบประมาณ ๒๕๖๐ คะแนนเต็ม 5๐ คะแนน รวม ๑๐๐ คะแนน

ปี 2560 ตำบลเจ้าท่า อำเภอกมลาไสย ได้รับการประเมินจาก เขตสุขภาพที่ 7 ตำบลจัดการสุขภาพการดำเนินงานลดปัญหาโรคพยาธิใบไม้ตับและมะเร็งท่อน้ำดี และได้รับเลือกเป็นตัวแทนเขตสุภาพที่ 7 เข้ารับการประเมิน ประกวดระดับประเทศ ในวันที่ 19 กรกฎาคม 2560 ได้รับรางวัลชนะเลิศเป็นตำบลต้นแบบดีเด่นในการเฝ้าระวัง ปองกันและควบคุมโรคพยาธิใบไม้ตับและมะเร็งท่อน้ำดี ระดับประเทศ

จากเกณฑ์การประเมินรายตัวชี้วัด อำเภอกมลาไสยมีผลงานดังนี้ ตัวชี้วัดที่ ๑ อำเภอมีระบบการให้สุขศึกษาโรคพยาธิใบไม้ตับและมะเร็งท่อน้ำดี รายครัวเรือนได้คะแนนเต็ม ๓๐ คะแนน ตัวชี้วัดที่ ๒ ร้อยละของการคัดกรองประชาชนกลุ่มเสี่ยงที่มีอายุครบ ๔๐ ปี ในปี พ.ศ.๒๕๖๐ โดยใช้เครื่องมือ แบบคัดกรองด้วยวาจา (Verbal screening) และบันทึกข้อมูลในระบบ Online เว็บไซต์ www.cdckalasin.comได้คะแนนเต็ม 2๐ คะแนน และตัวชี้วัดที่ ๓ ตำบลจัดการสุขภาพเพื่อการแก้ไขปัญหาโรคพยาธิใบไม้ตับและมะเร็งท่อน้ำดี จังหวัดกาฬสินธุ์ ปีงบประมาณ ๒๕๖๐ ได้คะแนนเต็ม 5๐ คะแนน รวมอำเภอกมลาไสยได้คะแนน ๑๐๐ คะแนน คิดเป็นระดับ 5

ข้อเสนอแนะ โอกาสการพัฒนาภาพรวม

1. อำเภอกมลาไสยมีตำบลต้นแบบดีเด่นระดับประเทศ ควรให้ตำบลอื่นๆในอำเภอกมลาไสย หรือในจังหวัดกาฬสินธุ์มาร่วมแลกเปลี่ยนเรียนรู้ เพื่อให้เกิดตำบลต้นแบบหลายๆแห่งใน จังหวัดกาฬสินธุ์
2. ควรส่งเสริมสนับสนุน อปท. ทุกแห่งในจังหวัดกาฬสินธุ์ ให้มีการกำจัดสิ่งปฏิกูลที่ถูกสุขลักษณะ
3. ควรส่งเสริมสนับสนุน ศูนย์พัฒนาเด็กเล็ก โรงเรียน ทุกแห่งในจังหวัดกาฬสินธุ์ ให้นำหลักสูตรการเรียนการสอนOV/CCA มาใช้อย่างเป็นรูปธรรม
4. การสร้างแรงจูงใจ แรงบันดาลใจในบุคลากรสาธารณสุข ให้เข้มแข็งให้มีสมรรถนะในการดำเนินงาน OV/CCA

**ส่วนที่ ๒ ข้อมูลสถานการณ์ สภาพปัญหาของพื้นที่ ข้อมูลพื้นฐานและผลงานรายตัวชี้วัด**

**๒.๑วิเคราะห์สถานการณ์ ความสำคัญ สภาพปัญหาของพื้นที่**

สถานการณ์ความชุกของโรคพยาธิใบไม้ตับอำเภอกมลาไสย ปี 2557 ร้อยละ 32.21 ปี 2558 ร้อยละ 44.19 การแก้ปัญหาโรคพยาธิใบไม้ตับและมะเร็งท่อน้ำดี ปี 2559 1) สำรวจฐานข้อมูลและคัดกรองประชากรกลุ่มเสี่ยงที่มีอายุ 40 ปี ร้อยละ 97.33 2) ตรวจอุจจาระประชาชนกลุ่มเสี่ยง ได้แก่ กลุ่มผู้ติดพยาธิใบไม้ตับเมื่อปี 2558 พบไข่พยาธิร้อยละ 7.14 กลุ่มบุคลากรสาธารณสุข พบไข่พยาธิร้อยละ 1.78 กลุ่มนักเรียน ป. 4- ป. 6 ในโรงเรียนต้นแบบ พบไข่พยาธิร้อยละ 0.24 3) อัลตร้าซาวด์และรักษาผู้ติดเชื้อพยาธิใบไม้ตับ ทั้งหมด 1493 ราย พบผิดปกติและส่งต่อ 58 ราย คิดเป็นร้อยละ 3.89 4) จัดทำฐานข้อมูลผู้ป่วย CHCA เพื่อส่งมอบให้ทีม FCT ครบทุกแห่ง 5) สร้างกระบวนการสุขศึกษา เรื่อง โรคพยาธิใบไม้ตับและมะเร็งท่อน้ำดี และการปฏิบัติตนในการป้องกันโรครายครัวเรือนในหมู่บ้านต้นแบบ รพ.สต. ทุกแห่ง 6) สร้างโรงเรียนประถมให้เกิดกระบวนการเรียนรู้ด้านการป้องกันโรคพยาธิใบไม้ตับและมะเร็งท่อน้ำดี จำนวน 11 แห่ง 7) มีการดำเนินงาน “ตำบลจัดการสุขภาพเพื่อการแก้ไขปัญหาโรคพยาธิใบไม้ตับและมะเร็งท่อน้ำดี” ในพื้นที่ตำบลเจ้าท่า 8) การดำเนินงานตาม “โครงการกำจัดปัญหาโรคพยาธิใบไม้ตับและมะเร็งท่อน้ำดี ถวายเป็นพระราชกุศลแด่พระบาทสมเด็จพระเจ้าอยู่หัว เสด็จขึ้นครองราชย์ครบ 70 ปี ในพุทธศักราช 2559 พร้อมทั้งสมเด็จพระนางเจ้าฯ พระบรมราชินีนาถจะทรงเจริญพระชนมพรรษา 84 พรรษา ตลอดจนในปีพุทธศักราช 2560 พระบาทสมเด็จพระเจ้าอยู่หัว จะทรงเจริญพระชนมพรรษา 90 พรรษา” การตรวจอุจจาระ ปัสสาวะในประชากร อายุ 15-70 ปี จำนวน 905 คน พบไข่พยาธิร้อยละ 8.7

๒.๒ ข้อมูลพื้นฐานและ/หรือผลงานรายตัวชี้วัด (เกณฑ์การประเมินตามกรอบการประเมินฯ)

|  |  |  |  |  |
| --- | --- | --- | --- | --- |
| **ข้อมูลพื้นฐาน/****ผลงานรายตัวชี้วัด** | **เป้าหมาย** | **ผลงาน** | **ร้อยละ/อัตรา** | **ระดับคะแนน****ที่ได้** |
| ตัวชี้วัดที่ ๑ อำเภอมีระบบการให้สุขศึกษาโรคพยาธิใบไม้ตับและมะเร็งท่อน้ำดี รายครัวเรือน | **30** | **30** | **100** | **30** |
| ตัวชี้วัดที่ ๒ ร้อยละของการคัดกรองประชาชนกลุ่มเสี่ยงที่มีอายุครบ๔๐ ปี ในปี พ.ศ.๒๕๖๐ โดยใช้เครื่องมือ แบบคัดกรองด้วยวาจา (Verbal screening) และบันทึกข้อมูลในระบบ Online เว็บไซต์ www.cdckalasin.com | **20** | **20** | **100** | **20** |
| ตัวชี้วัดที่ ๓ ตำบลจัดการสุขภาพเพื่อการแก้ไขปัญหาโรคพยาธิใบไม้ตับและมะเร็งท่อน้ำดี จังหวัดกาฬสินธุ์ ปีงบประมาณ ๒๕๖๐ | **50** | **50** | **100** | **50** |
| **ภาพรวมตัวชี้วัด** | **100** | **100** | **100** | **100** |

**ส่วนที่ ๓ รายงานผลการติดตามและประเมินผล**

**๓.1) ข้อค้นพบจากการติดตามและประเมินผลกระบวนการบริหารยุทธศาสตร์**

|  |  |  |
| --- | --- | --- |
| ข้อกำหนดทางยุทธศาสตร์(ตามคำอธิบายตัวชี้วัด) | ข้อค้นพบ | ข้อเสนอแนะโดยภาพรวมเพื่อให้บรรลุตามเป้าประสงค์ |
| การให้สุขศึกษาโรคพยาธิใบไม้ตับและมะเร็งท่อน้ำดี รายครัวเรือน | ส่วนมากใช้การจัดอบรมให้ประชาชนมารวมกันที่เดียว | ควรมีแบบสอบถามความรู้ OV/CCA  |
| การคัดกรองประชาชนกลุ่มเสี่ยงที่มีอายุครบ๔๐ ปี ในปี พ.ศ.๒๕๖๐ โดยใช้เครื่องมือ แบบคัดกรองด้วยวาจา (Verbal screening) และบันทึกข้อมูลในระบบ Online เว็บไซต์ www.cdckalasin.com | ทุกรพ.สต. ทุกตำบลสามารถคัดกรองประชาชนได้ตามเป้าหมาย | - |
| ตำบลจัดการสุขภาพเพื่อการแก้ไขปัญหาโรคพยาธิใบไม้ตับและมะเร็งท่อน้ำดี จังหวัดกาฬสินธุ์ | ตำบลเจ้าท่าใช้กระบวนการ PDCA ในการดำเนินงานจนได้เปนต้นแบบระดับประเทศ ปี 2560 |  |

 **๓.2) Best Practice ของ Goal**

 จากการตรวจประเมิน ได้พบหน่วยงานที่มีผล การดำเนินงาน ที่เป็น Best Practice

ของ Goal และสามารถสร้างคุณค่าต่อเนื่อง จำนวน 1 แห่ง ซึ่งมีข้อค้นพบดังนี้

|  |  |  |
| --- | --- | --- |
| **หน่วย/พื้นที่** | **กิจกรรมที่เป็นแบบอย่าง** **(Best Practice ของ Goal)** | **การสร้างคุณค่าต่อเนื่อง** |
| รพ.สต.ท่าเพลิง ตำบลเจ้าท่า | 1.การมีส่วนร่วมของภาคีเครือข่ายในการดำเนินงาน OV/CCA2.การยึดกลุ่มเป้าหมายตามกลุ่มวัยเพื่อสื่อสารOV/CCAให้ครบทุกกลุ่มวัย 3.จดหมายถึงพ่อ เป็นการสื่อสารการปรับเปลี่ยนพฤติกรรมโดยใช้บุคคลอันเป็นที่รัก4.แผ่นความรู้สู่ครัวเรื่อน เป็นรูปแบบการให้สุขศึกษาถึงครัวเรือน | การทำให้ตำบลอื่นๆเป็นตำบลต้นแบบหลายๆตำบลจะเป็นผลดีที่เกิดแก่ประชาชน |

**๓.3) ปัจจัยความสำเร็จของเป้าประสงค์/ตัวชี้วัด**

มีบุคลากรสาธารณสุขที่มีความมุ่งมั่นทุ่มเทเสียสละ มีโครงการกาฬสินธุ์ 3 ดี ที่มีโครงสร้างการทำงานร่วมกันจึงง่ายต่อการประสานงานอื่นๆในพื้นที่

**๓.4) ปัญหาอุปสรรคในการขับเคลื่อนเป้าประสงค์**

ระเบียบปฏิบัติทางราชการ ระเบียบการเงิน ไม่เอื้อต่อการทำงานของบุคลากรในพื้นที่ในภาวะเร่งด่วน

**ส่วนที่ ๔ ข้อเสนอเชิงนโยบาย**

ไม่มี

**ส่วนที่ ๕ ภาคผนวก**

1. แบบประเมิน Checklist ตัวชี้วัดเป้าประสงค์
2. เอกสารหลักฐานประกอบ (ถ้ามี)
3. อื่น ๆ ตามความเหมาะสม